OpenLLM-France/wikimedia huggingface dataset:
# Einar Sagstuen

Einar Sagstuen (Gjøvik, 22 de març de 1951) és un esquiador de fons noruec, ja retirat, que va competir durant la dècada de 1970.
El 1976 va prendre part als Jocs Olímpics d'Hivern d'Innsbruck, on va guanyar la medalla de plata en la prova del relleu 4x10 quilòmetres del programa d'esquí de fons. Formà equip amb Pål Tyldum, Ivar Formo i Odd Martinsen. Al campionat noruec de fons va guanyar la plata en els 30 km el 1975 i el bronze en els 50 km el 1976.

## Referències

* 1 2 «Olympedia – Einar Sagstuen». [Consulta: 10 març 2023].
# La tempesta (pel·lícula de 2017)

La tempesta (originalment en anglès, Locked In) és una pel·lícula de thriller estatunidenca del 2017 dirigida per Damián Romay. Es va estrenar el 19 d'agost de 2017 al canal estatunidenc Lifetime. S'ha doblat al català.

## Sinopsi

Un pare de família mor assassinat per un home que entra a casa seva buscant alguna cosa. Al cap de dos anys, la vídua ha desenvolupat un trastorn agorafòbic que fa que no surti mai de casa i la filla adolescent s'encarrega de portar la granja i de cuidar la seva mare. Durant una gran borrasca de pluja i vent, un desconegut es presenta a la porta de casa seva i els demana que el deixin entrar per arrecerar-se de la tempesta perquè s'ha quedat sense gasolina i no pot anar enlloc. La filla, que acaba de descobrir que el seu pare amagava una cosa molt valuosa a l'estable, no el vol deixar entrar, però finalment la mare se n'acaba compadint.

## Referències

* ↑ Serrano, Patrick. «Locked In (2017 Lifetime)» (en anglès), 07-01-2017. [Consulta: 23 juliol 2022].
* ↑ «La tempesta». ésAdir. [Consulta: 23 juliol 2022].
* ↑ «Pel·lícules». CCMA. [Consulta: 23 juliol 2022].
* ↑ «#LockedIn, #SheReady, and more – TV Reviews» (en anglès), 20-08-2017. [Consulta: 23 juliol 2022].

## Enllaços externs

* La tempesta a Online-Filmdatenbank
# Solonetz

Solonetz és un tipus de sòl que pertany a la classificació Base de Referència Mundial pels Recursos del Sòl. En la classificació dels Estats Units (USA soil taxonomy) els solonetz corresponen a aridisols i mollisols rics en sodi.
El nom prové del rus:Солонец (soloniets) i de l'ucraïnès: Солоне́ць (solonets)
És un sòl format per l'acció de la sal (com també el Solontxac). Té un perfil amb tres horitzons (A, B i C). L'horitzó superior conté sodi i el B és argilós. L'estructura és compacta i degradada.
Hi ha sòls solonetz en zones àrides i subàrides (de 100 a 600 mm de pluja anual) subboreals, tropicals i subtropicals. Les zones amb solonetz estan associades a gleys, solontxacs i kastanozems.
La vegetació la conforma una fitocenosi específica del sòls tipus solonetz amb plantes d'arrels profundes.

## Referències

* ↑ IUSS Working Group WRB. «World Reference Base for Soil Resources, 4th edition». IUSS, Vienna, 2022.
* ↑ IUSS Working Group WRB. «Base referencial mundial del recurso suelo 2014, Actualización 2015». Informes sobre recursos mundiales de suelos 106, FAO, Roma, 2015.
* http://www.fao.org/ag/agl/agll/drylands/solonetz.htm

## Vegeu també

* Solontxac
# Llunàtics de la UPC Vilanova

Els Llunàtics de la UPC Vilanova són una colla castellera universitària de l'Escola Politècnica Superior d'Enginyeria de Vilanova i la Geltrú (EPSEVG), un centre adscrit a la Universitat Politècnica de Catalunya (UPC) Va ser fundada el 2013 i els seus millors castells són el 3 de 7 (c), torre de 6, el 5 de 6, el 4 de 6 amb l'agulla i el 3 de 6 amb l'agulla. Vesteixen amb camisa de color blau mecànic. Com la resta de colles universitàries, la seva temporada té dos trams: el d'hivern (de novembre a desembre) i el de primavera (d'abril a maig).

### El nom de la colla

El nom de Llunàtics prové d'una llegenda tradicional de Vilanova i la Geltrú; la llegenda de la lluna en un cove, que simbolitza la perseverança en intentar acomplir objectius malgrat que semblin impossibles. El nom el va proposar un professor de l'EPSEVG, i és una manera clàssica d'anomenar el vilanovins i vilanovines. A més, el nom de la colla també rima amb el seu color, el blau mecànic, i acaba amb les sigles TIC, acrònim de Tecnologies de la Informació i la Comunicació, claus en un Campus únicament d'enginyeries i pel qual la colla, l'any 2017, va fer un pilar d'honor a la Nit de les Telecomunicacions i la Informàtica. Per acabar, el nom de la colla també segueix l'estàndard de malnoms, o noms amb gràcia, que posseeixen cadascuna de les colles castelleres universitàries.

### El color de camisa

El seu color de camisa és el blau mecànic, una tonalitat semblant al blau marí. El color es va escollir en referència a les tradicionals bates de mecànic, que són blaves. Antigament eren habituals a l'EPSEVG, una facultat on només s'hi estudien enginyeries. A més, el blau també és el color corporatiu de la UPC, i una referència al mar, que identifica la ciutat de Vilanova i dona nom a un dels 6 graus del campus; el Grau en Ciències del Mar.

## Referències

* ↑ «Es crea una colla castellera universitària a Vilanova, els Llunàtics de la UPC». lafura.cat, 06-03-2013. Arxivat de l'original el 26 de març 2016. [Consulta: 30 abril 2016].
* ↑ Gala, Adrià. «Vilafranquins i llunàtics». [Consulta: 8 juny 2024].
* ↑ Xics. «Es crea una colla castellera universitària a Vilanova, els Llunàtics de la UPC», 26-03-2013. [Consulta: 8 juny 2024].
* ↑ M., C. «Els Llunàtics de la UPC de Vilanova s'estrenen en els set pisos». Ara, 18-11-2016 [Consulta: 18 novembre 2016].
* ↑ «Historial d'actuacions Llunàtics UPC Vilanova», 06-11-2013. [Consulta: 8 juny 2024].
* ↑ Díaz, Marta. «Les colles universitàries donen el tret de sortida a la seva temporada castellera». Ara, 09-09-2015. [Consulta: 17 maig 2016].
* ↑ Unknown. «Comarques I - curs 2018-19: LA LLUNA EN UN COVE - Llegenda de Vilanova i la Geltrú», dissabte, 16 febrer 2019. [Consulta: 8 juny 2024].

## Enllaços externs

* Bloc oficial - Llunàtics de la UPC
Colles castelleres universitàries actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :
# Sant Atanasi

Sant Atanasi és el nom dels següents personatges:
* Sant Atanasi d'Alexandria, arquebisbe i sant nascut a Alexandria a finals del segle iii
* Sant Atanasi d'Atos, de Trebisonda o l'Atonita (Trebisonda, x 920 - Karyes, Mont Atos, 1003), monjo basilià, fundador de la República Monàstica del Mont Atos
* Sant Atanasi de Jerusalem (Jerusalem ?, s. V - 451 o 452), diaca de Jerusalem
# PlanetTech

PlanetTechNews.com és una revista en línia que proporciona les últimes novetats i les notícies diàries en les àrees relacionades amb la tecnologia, la ciència i la innovació. El contingut està destinat a ser accessibles a un públic ampli; inclosos estudiants, científics i altres professionals, així com entusiastes sense coneixements tècnics.
Llançat al novembre 2011, PlanetTechNews.com és un lloc web que té el suport de la University College de Londres (UCL). També és notable per la seva combinació d'agregació de notícies amb l'atractiu visual d'una revista en línia.

## Història

PlanetTechNews Ltd, l'empresa propietària de la pàgina web, es va fundar a finals de 2011 per l'estudiant empresari Alex Muller. Muller va començar el lloc web després de guanyar el premi Bright Ideas per a l'esperit emprenedor, mentre estudiava per a la seva llicenciatura en ciències de la computació.
PlanetTechNews.com va aconseguir 1 milió de visitants únics al març de 2013.
El 2015 Planettech, en associació amb The Body VR LLC, concebut, creat i provat The Body VR i VR:Cell experiences.

## Referències

* ↑ «Bigambition - Final Year ITMB student has set up his own website». www.bigambition.co.uk. [Consulta: 21 novembre 2014].
* ↑ «Justluxe - Science and Technology News with a Luxury Look and Feel». www.justluxe.com. [Consulta: 21 novembre 2014].
* ↑ «UCL Enterprise - UCL Bright Ideas 2011 Winners Announced». www.ucl.ac.uk. Arxivat de l'original el 2014-12-20. [Consulta: 21 novembre 2014].
* ↑ «The Huffington Post - Creating Entrepreneurs Now on the Curriculum in London». www.huffingtonpost.co.uk. [Consulta: 21 novembre 2014].
* ↑ «UCL Enterprise - Entrepreneur sees tech news website pass one million views mark». www.ucl.ac.uk. Arxivat de l'original el 2014-12-20. [Consulta: 21 novembre 2014].
* ↑ «This thrilling virtual reality tour takes you inside the human body». TNW. [Consulta: 12 febrer 2017].
# Hailey Dunham

Hailey Dunham (Santa Monica, 20 de novembre de 1987) és una jugadora de bàsquet professional. Mesura 1,88 m. d'alçària i juga en les posicions d'aler i aler pivot.
Es va formar a la Universitat del Sud de Califòrnia. Després de jugar a les lligues de Noruega, Argentina, Austràlia i Portugal, va jugar al Basket Esch de Luxemburg, aconseguint una mitjana de 24 punts per partit, i es va proclamar màxima anotadora de la lliga grega amb el Athinaikos, amb una mitjana de 19,6 punts i 11,1 rebots. La temporada 2016-17 fitxa pel Mann-Filter aragonès de la lliga espanyola. Després d'una altra temporada a la lliga grega, la temporada 2019-19 va tornar novament a la lliga espanyola al fitxar per l'Snatt's Femení Sant Adrià. En el mes de gener de 2019 va rescindir el seu contracte amb el club santadrianec.

## Referències

* ↑ «La estadounidense Hailey Dunham, nueva jugadora del Mann-Filter» (en castellà). El Periódico de Aragón, 26-08-2016 [Consulta: 14 gener 2019].
* ↑ «Hailey Dunham, nueva jugadora del Snatt´s Femení Sant Adrià» (en castellà). FEB, 21-07-2018 [Consulta: 14 gener 2019].
* ↑ «L'Snatt’s Femení Sant Adrià fitxa Robyn Parks». L'esportiu de Catalunya, 12-01-2019 [Consulta: 14 gener 2019].
# El gran circ

El gran circ (títol original en anglès: The Big Circus) és una pel·lícula dels Estats Units de Joseph M. Newman estrenada el 1959. Ha estat doblada al català.

## Argument

Després del seu desacord amb els germans Borman, Hank Whirling crea el seu propi circ. Però, a causa de les pluges, la seva primera estació desastrosa l'obliga a subscriure grans préstecs. El seu banquer li imposa una agregada de premsa igualment dissenyadora publicitària per gestionar els negocis. En un desplaçament a les cascades del Niàgara, el tren del circ Whirling descarrila. Mama Colino, estrella equilibrista, mor en l'accident. Després els incidents se succeeixen. Massa nombrosos per ser fortuïts. Els germans Borman intentarien eliminar un competidor...

## Repartiment

* Victor Mature: Henry Whirling
* Red Buttons: Randy Sherman
* Rhonda Fleming: Helene Harrison
* Kathryn Grant: Jeannie Whirling
* Vincent Price: Hans Hagenfeld
* Peter Lorre: Skeeter
* David Nelson: Tommy Gordon
* Gilbert Roland: Zach Colino
* Adele Mara: Mama Colino
* Steve Allen: ell mateix
* Howard McNear: M. Lomax
* Charles Watts: el banquer
* Nesdon Booth: Jules Borman
* James Nolan: el tinent de policia

## Critica

| « | Circ amb números espectaculars, entre els quals la travessia de les cataractes del Niàgara sobre un filferro, peripècies dramàtiques com la fugida d'una fera, l'incendi de l'envelat; l'actuació dels artistes, l'ofici dels acròbates i l'excel·lent qualitat de les falsificacions fan un tot que dona una pel·lícula de bon gaudir. | » |

## Referències

* ↑ esadir.cat. El gran circ. esadir.cat.
* ↑ «The big circus». The New York Times.
* ↑ Répertoire general des films 1960, édition Penser-Vrai, dipòsit legal n°691 - 3r trimestre 1960
# Learjet 35

El Learjet Model 35 i el Model 36 són una sèrie d'avions privats i transports militars fabricats per l'empresa estatunidenca Learjet.

## Variants
### Learjet 35

L'original Model 35 era propulsat per dos nous motors de reacció TFE731-2-2A i tenia 33 cm més de longitud que l'anterior Model 25. El primer vol va ser el 22 d'agost de 1973 i va rebre la certificació del juliol de 1974. Podira transportar un màxim de 8 passatgers i se'n fabricaren 64 en total.

### Learjet 35A

El Model 35A és una versió millorada del Model 35 amb els motors TFE731-2-2B amb un abast de 4.490 km i una capacitat de combustible de 3.524 litres. Es van fabricar 677 avions d'aquesta versió, finalitzant el 1993.

#### Learjet 36

    El Model 36 és fonamentalment semblant a la versió 35, però compta amb un tanc de combustible addicional. Això li permet un abast de 800 km més, però reduint la llargada de la cabina de passatgers en 0,46 m.

#### Learjet 36A

    Com la versió 35A el Model 36A compta amb motors millorats amb més empenyiment i que permeten un pes a l'enlairament major. Va ser introduït el 1976, substituint el model 36.

## Especificacions (Learjet 36A)

Dades de Jane's All The World's Aircraft 1980–81
Característiques generals
* Tripulació: two (pilot i copilot)
* Capacitat: 6 passatgers
* Longitud: 14,83 m
* Envergadura: 12,04 m
* Alçada: 3,73 m
* Superfície de l'ala 23,53 m²
* Relació d'aspecte: 5,74:1
* Pes buit: 4.152 kg
* Pes màxim d'enlairament: 8.164 kg
* Motor: 2× turboventilador Garrett TFE731-2-2B , 16kN cada un
* * Capacitat de combustible: 1.110 galons EUA
Rendiment
* Velocitat màxima: 471 nusos (872 km/h)
* Velocitat de creuer: 418 nusos (774 km/h)
* Velocitat d'entrada en pèrdua: 96 nusos (178 km/h) (tren d'aterratge i flaps abaixats)
* Abast: 2.874 milles nàutiques (5.295 km) (4 passatgers)
* Sostre de servei: 13.700 m
* Ràtio d'ascens: 6,7 m/s

## Referències

* 1 2 3 Spectra Jet. «Learjet 30 Series Information». [Consulta: 14 setembre 2018].
* ↑ Taylor, John W. R.. Jane's All The World's Aircraft 1980–81. Londres: Jane's Publishing Company, 1980. ISBN 0 7106-0705-9.

## Enllaços externs

* Learjet 35 a la revista Flight Global.(anglès)
# Saint-Pierre-Brouck

Saint-Pierre-Brouck (en neerlandès Sint-Pietersbroek) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 882 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 715 | 729 | 703 | 867 | 814 | 811 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Gérard Grondel | |
# Sonneratia

Sonneratia és un gènere de plantes amb flor de la família Lythraceae.

## Descripció

Són arbres que creixen als manglars, preferentment als baixos de marea fangosos. El fruit d'algunes espècies és comestible. Abans aquest gènere formava part d'una família anomenada Sonneratiaceae que agrupava Sonneratia i Duabanga. Actualment però aquests dos gèneres tenen llurs pròpies subfamilies monotípiques dins de la família Lythraceae.

## Taxonomia

N'hi ha vint espècies de Sonneratia:
* Sonneratia acida L.f.
* Sonneratia alba Griff.
* Sonneratia apetala Buch.-Ham.
* Sonneratia caseolaris (L.) Engl.
* Sonneratia evenia Blume
* Sonneratia griffithii Kurz
* Sonneratia gulngai N.C.Duke
* Sonneratia hainanensis W.C.Ko, E.Y.Chen & W.Y.Chen
* Sonneratia iriomotensis Masam.
* Sonneratia lanceolata Blume –
* Sonneratia mossambicensis Klotzsch
* Sonneratia neglecta Blume
* Sonneratia obovata Blume
* Sonneratia ovalis Korth.
* Sonneratia ovata Backer
* Sonneratia pagatpat Blanco
* Sonneratia paracaseolaris W.C.Ko, E.Y.Chen & W.Y.Chen
* Sonneratia punctata J.F.Gmel.
* Sonneratia rubra Oken
* Sonneratia urama N.C.Duke

## Vegeu també

* Mangle

## Referències

* ↑ - APNI - Sonneratia lanceolata

## Enllaços externs

* Graham, S. A., Thorne & Reveal (May 1998) "Validation of subfamily names in Lythraceae" Taxon 47(2): pp. 435–436;
* Mangrove Apple (Sonneratia alba) from Mangrove and Wetland Wildlife at Sungei Buloh Nature Park Arxivat 2006-12-09 a Wayback Machine. - retrieved 24 November 2006;
* Shi, Suhua et al. (September 2000) "Phylogenetic Analysis of the Sonneratiaceae and its Relationship to Lythraceae Based on ITS Sequences of nrDNA" Journal of Plant Research 113(3): p. 253–258;
* Duke, N. C. ans Jackes, Betsy R. (1987) "A Systematic Revision of the Mangrove Genus Sonneratia (Sonneratiaceae) in Australasia" Blumea 32: p. 277–302 - from Internet Archive;
# Sant Apol·loni

Sant Apol·loni és el nom dels següents personatges:
* Sant Apol·loni de Roma, senador i sant, filòsof i apologista
* Sant Apol·loni de Brèscia, bisbe i sant
* Sant Apol·loni d'Egipte, anacoreta i sant
* Sant Apol·loni de Sardes, màrtir al segle IV
# Pilotwings 64

Pilotwings 64 (パイロットウイングス64) és un videojoc per a Nintendo 64, originalment publicat el 1996 durant el debut de la consola. El joc va ser co-desenvolupat per Nintendo i el grup de tecnologia visual americà Paradigm Simulation. Va ser un dels tres títols de llançament per la Nintendo 64 al Japó, un dels dos a l'Amèrica del Nord i un dels tres a Europa. Pilotwings 64 és la continuació del Pilotwings per la Super Nintendo Entertainment System (SNES), que va ser títol de llançament per la seva respectiva consola el 1990. També com aquest joc, el Pilotwings 64 va rebre una producció pel professional de Nintendo, Shigeru Miyamoto.
Pilotwings 64 és un simulador de vol en 3D que permet al jugador controlar un dels sis pilots que hi ha disponibles on han d'aprendre per aconseguir llicències de pilot a través de diverses formes d'aviació partir d'autogirs, utilitzant un jet pack i ala delta. S'ofereix diverses tasques extra, com anar el paracaigudisme i la prova de bola de canó humana. El joc també permet la paossibilitat d'explorar els entorns en 3D detallats, ja que són una representació notable dels Estats Units.
El joc va rebre unes bones crítiques obtenint grans resultats en la majoria de publicacions especialitzades per la seva presentació visual i els controls de vol. Semblant a la versió predecessora de SNES, el Pilotwings 64 demonstra les capacitats gràfiques del maquinari. Alguns analistes havien criticat sobre aquest tema, dient que era tan sols un mer joc demostratiu de la Nintendo 64. Tot i que no va tenir l'èxit inicial com el Super Mario 64, el Pilotwings 64 es va vendre en més d'un milió de còpies arreu del món.

## Modes de Joc

En Pilotwings 64, com en el seu predecessor, el jugador ha de completar una sèrie de missions usant vehicles aeris. Entre aquestes missions podem trobar des de destruir diversos objectius terrestres en un temps limitat usant un gyrocptero amb míssil equipat, passar a través de grans anells flotants situats per una ciutat usant una motxilla a reacció, fins a disparar amb un canó a cert personatge per caure en el blanc a diversos metres de distància. Per cada missió s'aconsegueixen una sèrie de punts en funció del dany, ús de combustible, punteria, delicadesa de l'aterratge i criteris similars.
El joc també posa èmfasi en l'exploració, amb mapeados plagats d'objectes on hi ha una manera de joc en i com l'únic propòsit és la lliura exploració, la manera Birdman. Hi ha diverses picades d'ullet que poden ser trobats en els mapes, incloent una criatura basada en el monstrio del llac Ness, representacions d'altres personatges de Nintendo i coses semblants.

## Recepció

Pilotwings 64 és el joc 117 en la llista de la revista Nintendo Power del Top 200 de jocs fets en un sistema Nintendo, en la seva llista publicat al febrer de 2006.

## Referències

* ↑ «Nintendo 64» (en japanese). Nintendo. [Consulta: 24 gener 2010].
* ↑ IGN staff. «Nintendo 64 Breaks Loose». IGN, 26-09-1996. [Consulta: 24 gener 2010].
* ↑ IGN staff. «N64 Launches in Europe Saturday». IGN, 28-02-1997. [Consulta: 24 gener 2010].

## Enllaços externs

* Pilotwings 64 a Nintendo (japonès)
* Pilotwings 64 a GameFAQs
# Hailey

Hailey és una població dels Estats Units a l'estat d'Idaho. Segons el cens del 2000 tenia 6.200 habitants.

## Demografia

Segons el cens del 2000, Hailey tenia 6.200 habitants, 2.389 habitatges, i 1.603 famílies. La densitat de població era de 757,5 habitants/km².
Dels 2.389 habitatges en un 42,6% hi vivien nens de menys de 18 anys, en un 51,5% hi vivien parelles casades, en un 10,2% dones solteres, i en un 32,9% no eren unitats familiars. En el 23,7% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,09.
Per edats la població es repartia de la següent manera: un 29,7% tenia menys de 18 anys, un 6,7% entre 18 i 24, un 37,4% entre 25 i 44, un 20,9% de 45 a 60 i un 5,3% 65 anys o més.
L'edat mediana era de 33 anys. Per cada 100 dones de 18 o més anys hi havia 96,9 homes.
La renda mediana per habitatge era de 51.347 $ i la renda mediana per família de 56.379 $. Els homes tenien una renda mediana de 37.750 $ mentre que les dones 29.025 $. La renda per capita de la població era de 21.255 $. Aproximadament el 4,6% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hailey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Hailey». American Fact Finder. Oficina del Cens dels Estats Units, 12-01-2010.
# El gran cop

El gran cop (títol original: After The Sunset) és una pel·lícula estatunidenca del 2005 dirigida per Brett Ratner i protagonitzada per Salma Hayek, Chris Penn, Woody Harrelson, Pierce Brosnan, Don Cheadle i Naomie Harris. Ha estat doblada al català

## Argument

En Max Burdett i la seva còmplice, Lola, feren el cop de la seva vida en robar el segon dels tres diamants de Napoleó i després decidiren retirar-se a les Bahames i deixar enrere llur passat delictiu. Tanmateix, l'Stan, un agent de l'FBI que fa anys que persegueix en Max, no es creu la seva retirada. És més, creu que planeja robar el tercer diamant de Napoleó, valorat en més de setanta milions de dòlars, car aquest diamant s'exposarà al Paradise Island coincidint amb l'arribada de la parella de lladres. Però quan els dos adversaris es troben, el lladre farà girar la situació i es farà amic del detectiu ensenyant-li els plaers de l'illa allunyant gairebé qualsevol sospita, almenys fins que desapareix el famós diamant.

## Repartiment

* Pierce Brosnan: Max Burdett
* Salma Hayek: Lola Cirillo
* Woody Harrelson: Stan Lloyd
* Don Cheadle: Henri Mooré
* Naomie Harris: Sophie
* Rex Linn: Agent Kowalski,
* Mykelti Williamson: Agent Stafford
* Troy Garity: Luc
* Obba Babatundé: Zacharias
* Michael Bowen: conductor de l'FBI
* Russell Hornsby: Jean-Paul
* Mark Moses: Agent FBI
* Chris Penn: Rowdy Fan
* Joel McKinnon Miller: Wendell
* Alan Dale: Cap de seguretat
* Noémie Lenoir: Noia de Moore

## Crítica

* "Pel·lícula rutinària, discretament efectiva (...) la química entre Hayek i Brosnan funciona (...) malgrat el pallasso de Harrelson, un actor desquiciant (...) Ratner es plega amb humilitat d'artesà eficaç a les necessitats narratives de la trama"

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > El gran cop». [Consulta: 3 desembre 2018].
* ↑ Holden, Stephen «Diamonds Are a Comedy Caper's Best Friend» (en anglès). The New York Times.
* ↑ Torreiro, M. «El gran golpe». El País.
# Sphyraena guachancho

Sphyraena guachancho és un peix teleosti de la família dels esfirènids i de l'ordre dels perciformes.

## Morfologia

Pot arribar als 200 cm de llargària total.

## Distribució geogràfica

Es troba a les costes de l'Atlàntic occidental (des de Massachusetts, el nord del Golf de Mèxic i el Carib fins al Brasil) i de l'Atlàntic oriental (des del Senegal fins a Angola, incloent-hi les Canàries i Cap Verd).

## Referències

* ↑ The Taxonomicon (anglès)
* 1 2 «Sphyraena guachancho» (en anglès). FishBase. Froese, Rainer; Pauly, Daniel (editors).